Определение на Съда (осми състав) от 10 октомври 2020 г. (преюдициално запитване от Najvyšší súd Slovenskej republiky - Словакия) – Finančné riaditeľstvo Slovenskej republiky/Weindel Logistik Service SR spol. s r.o.
(Дело C-621/19)1
(Преюдициално запитване — Член 99 от Процедурния правилник на Съда – Обща система на данъка върху добавената стойност (ДДС) – Директива 2006/112/ЕО – Член 168, буква д) – Приспадане на платения данък по получени доставки – Използване на стоките само за целите на облагаемите сделки на данъчнозадълженото лице – Наличие на пряка връзка между внесените стои и извършените доставки)
Език на производството: словашки
Запитваща юрисдикция
Najvyšší súd Slovenskej republiky
Страни в главното производство
Жалбоподател: Finančné riaditeľstvo Slovenskej republiky
Ответник: Weindel Logistik Service SR spol. s r.o.
Диспозитив
Член 168, буква д) от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че не допуска предоставянето на право на приспадане на данъка върху добавената стойност (ДДС) на вносител, когато той не разполага със стоките като собственик и когато платените разходи за вноса са несъществуващи или не са включени в цената на конкретни извършени от него доставки, или в цената на стоките и услугите, доставяни от данъчнозадълженото лице в рамките на икономическата му дейност.
____________
1 ОВ C 363, 28.10.2019 г.